Spriječiti islamofobiju u Americi
Vijeće za pitanja Muslimana- skraćeno MPAC - je otpočelo kampanju u cilju obrazovanja Amerikanaca o Islamu, kojoj je cilj usprotiviti se
Sjedinjene Države su dom za skoro dva milijuna Muslimana. No, u vremenu nakon 11 septembra 2001., mnogi su Muslimani bili izloženi diskriminaciji i netoleranciji. U nastojanju da se to promijeni, Vijeće za pitanja Muslimana je otpočelo s kampanjom kojoj je cilj usprotiviti se pogrešnoj karakterizaciji Muslimana, kako to kažu u Vijeću, i spriječiti islamofobiju. Kako je prolazilo vrijeme od terorističkih napada 2001.,nekim je islamskim liderima postalo jasno da u Americi postoji odredjeno pogrešno gledanje na Muslimane. Kako bi se to popravilo, Vijeće za pitanja Muslimana- skraćeno MPAC - je otpočelo nedavno jednu kampanju u cilju obrazovanja Amerikanaca o Islamu. Safiya Ghori je čelnik odjeljka Vijeća u Washingtonu: Safiya Ghori, Vijeće za pitanja Muslimana: Organizacija MPAC je započela kampanju u suradnji s medijima, vladom ,lokalnim zajednicama - u cilju orazovanja o Islamu, osnovama Islama, ali istodobno i pomoć islamskim zajednicama da komuniciraju s vladom. Naravno, i podučavanje vlasti o tome kako djelovati u odnosu na kulturno i vjerski osjetljive probleme unutar islamske zajednice. Gospodja Ghori kaže da je posebno važno popraviti imidž islama u američkim medijima: Suradjujemo sa CNN-om, s drugim velikim mrežama , kako bi bili svjesni težine riječi poput islamo-fašizam, islamski fundamentalizam, i slično, i kako bismo se suprotstavili osjećaju straha koji postoji kod mnogih u odnosu na Islam. U Americi, kao zemlji zasnovanoj izmedjuostaloga i na slobodi vjere, nezakonito je vršiti diskriminaciju ljudi bilo koje vjere. Posebno je administracija predsjednika Busha pružial ruku islamskoj zajednici u Americi, i mnogo puita naglasila njihov izuzetan doprinos američkom društvu. Howard Dean, predsjedavajući Demokratskog Nacionalnog Odbora, u poruci prošlog decembra obratio se direktno Muslimanima Amerikancima: Howard Dean, Demokratski Nacionalni Odbor: Američki Muslimani gaje one vrline koje i našu zemlju čine jakom: odanost obitelji, odanost vrijednom radu, poštovanje obrazovanja, i , prije svega toga, duboki i jaki patriotizam. Gospodja Ghori kaže da se program MPAC-a proteže dalje od kontakta s medijima, i vladom - sve do lokalnih muslimanskih zajednica gdje se može ljudima pomoći - posebno mladim ljudima, da postanu odgovorni gradjani. Safiya Ghori, Vijeće za pitanja Muslimana: Dio naše kampanje protiv islamofobije , kada radimo s muslimanskim zajednicama, je da mladog čovječa naučimo tome da jest Musliman, ali jest i Amerikanac, i patriota. Znači, jako je važno naučtiti mlade muslimanske aktiviste to kako komunicirati s vladom, kako dobiti posao u vladi. Šta da učiniš, ako se na tvom koledžu dogodi neki zločin iz vjerske mržnje. Gdje da se obratiš.Eto, to ih podučavamo.